28/12/2012 | Administración LocalMunicipal
A Capela
Aprobación definitiva da modificación da Ordenanza fiscal número 8 reguladora da taxa por utilización das instalacións deportivas municipais e escolas deportivasAprobación definitiva da modificación da Ordenanza fiscal número 8 reguladora da taxa por utilización das instalacións deportivas municipais e escolas deportivas

Elevado automáticamente a definitivo o acordo de aprobación provisional de modificación da ordenanza fiscal número 8, reguladora da taxa por utilización das instalacións deportivas municipais e escolas deportivas ó non terse presentado reclamacións; ao abeiro do establecido no artigo 17.4 do TRLRHL, publícase íntegro o texto da ordenanza que resulta da modificación aprobada. De conformidade co artigo 19.1 do citado TRLRH, contra dito acordo poderá interponerse recurso contencioso-administrativo sen prexuízo da calquera outro recurso que os interesados estimaran procedente. No uso das facultades concedidas polos artigos 133.2 e 142 da Constitución, e polo artigo 106 da Lei 7/85, de 2 de abril, reguladora das bases de réxime local, e de conformidade co disposto nos artigos 15 a 19, en relación cos artigos 20 a 27 da Lei 39/1988, de 28 de decembro, reguladora das facendas locais, este concello establece a “Taxa por utilización das instalacións deportivas municipais e escolas deportivas”. Constitúe o feito impoñible da taxa: O uso da piscina municipal. O uso do pavillón polideportivo municipal e campo de fútbol municipal. A prestación dos servizos nas escolas deportivas municipais, e piscina municipal. Estarán obrigados ao pagamento da taxa: As persoas naturais usuarias das mencionadas instalacións. As entidades, organismos, asociacións, federacións, clubes, etc. no nome dos cales se solicite o uso das mencionadas instalacións. As persoas naturais ou entidades perceptoras da prestación dos servizos nas escolas deportivas municipais e piscina municipal. Tomarase como base da taxa o número de persoas que efectúen o uso das instalación deportivas, así como o número de horas ou fracción de utilización das mesmas. As tarifas que se aplicarán pola prestación deste servizo serán as seguintes: 5.1.1 Deportes colectivos……………………………………….…8 €/hora 5.1.2 Deportes individuais………………….………………….….3 €/hora 5.1.3 Torneos, competicións e análogos…………………….….3 €/hora 5.1.4 Utilización das duchas.…………………………….…….…3 € 5.2.1 Tempada completa escolas deportivas (cada actividade)…….100€ 5.2.2 Taxa mensual escolas deportivas ………………………….15€/mes 5.3.1. Entrada diaria piscina municipal………………………….2€ 5.3.2. Bono mensual individual (piscina, ximnasio, sauna)…….30€/mes 5.3.3. Bono mensual familiar (piscina, ximnasio, e sauna)……….50€/mes 5.3.4. Taxa de inscrición nas actividades……………….……….50€ 5.4.1. Taxa utilización ximnasio (inclúe sauna)………………….3€/hora 5.4.2. Bono mensual individual (inclúe sauna)…………………….20€/mes 5.4.3. Bono mensual familiar (inclúe sauna)…………………….30€/mes 5.5.1 Taxa utilización da sauna…………………………………….3€/hora 5.5.2 Bono 10 sesións de 1 hora cada sesión…………………….25 € 5.6.1. Taxa de uso para fútbol 7 (con duchas)……….……….30€/hora 5.6.2 Taxa de uso para fútbol 11 (con duchas)……………….50€/partido A obriga de contribuir nace dende o momento mesmo que se inicie a utilización das instalación deportivas ou se solicite a prestación dos servizos das escolas deportivas e piscina municipal. Terán a consideración de aboados das instalacións deportivas municipais aquelas persoas que o soliciten no concello, mediante instancia dirixida ó Sr. Alcalde-presidente, facendo constar idade e domicilio, achegando dous retratos tamaño carné, por persoa; a cualidade de aboado será outorgada pola Alcaldía, una vez comprobado que a solicitude reúne tódalas condicións esixidas; estendéndose neste caso, o correspondente carné que dará dereito á utilización da mencionada instalación deportiva, aboando a súa cota con carácter mensual. De conformidade co artigo 9 da Lei 39/88, de 28 de decembro, reguladora das facendas locais, non se recoñece beneficio tributario de ningún tipo, salvo os que sexan consecuencia do establecido en tratados ou acordos internacionais, ou veñan previstos en normas con rango de Lei. En todo o relativo á cualificación de infracción tributarias e sancións, ademais do previsto na presente ordenanza, estarase ao disposto nos artigos 77 e ss. da Lei xeral tributaria e demáis normativa aplicable. Unha vez efectuada a publicación, do texto íntegro da presente ordenanza no Boletín oficial da provincia, entrará en vigor con efecto do 1 de xaneiro de 2013 continuando a súa vixencia ata que se acorde polo Pleno do Concello, a súa modificación ou derrogación. A CAPELA, 20 de decembro de 2012 O alcalde, Manuel Meizoso López